Klaipėdos rajono savivaldybės

administracijos direktoriaus

įsakymu 20 - - Nr. AP--

**ARCHITEKTŪROS IR TERITORIJŲ PLANAVIMO SKYRIAUS VYRESNIOJO SPECIALISTO PAREIGYBĖS APRAŠYMAS**

## I SKYRIUS

## PAREIGYBĖS CHARAKTERISTIKA

1. Architektūros ir teritorijų planavimo skyriaus vyresnysis specialistas yra karjeros valstybės tarnautojas.

## II SKYRIUS

## PASKIRTIS

2. Architektūros ir teritorijų planavimo skyriaus vyresniojo specialisto pareigybė reikalinga funkcijoms žemėtvarkos ir geodezijos srityse vykdyti.

## III SKYRIUS

## VEIKLOS SRITIS

3. Šias pareigas atliekantis valstybės tarnautojas vykdo funkcijas specialiosiose veiklos srityse – žemėtvarkos ir geodezijos.

## IV SKYRIUS

## SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. Turėti aukštąjį koleginį išsilavinimą.

4.2. Išmanyti ir mokėti taikyti praktikoje Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius valstybės tarnybą, teritorijų planavimą, žemėtvarką, geodeziją.

4.3. Mokėti kaupti, sisteminti, apibendrinti informaciją ir rengti išvadas.

4.4. Savarankiškai planuoti, organizuoti savo veiklą.

4.5. Taisyklingai ir sklandžiai dėstyti mintis raštu ir žodžiu, išmanyti dokumentų rengimo, tvarkymo ir apskaitos taisykles, mokėti dirbti kompiuteriu.

## V SKYRIUS

## ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas vykdo šias funkcijas:

5.1. Sprendžia savivaldybės kompetencijai priklausančius klausimus žemėtvarkos ir geodezijos srityse.

5.2. Nagrinėja iniciatorių pasiūlymus dėl žemėtvarkos dokumentų rengimo. Organizuoja šių dokumentų rengimo procesą tais atvejais, kai planavimo organizatorius yra Savivaldybės administracijos direktorius.

5.3. Skaičiuoja sklypo vertės priedą dėl inžinerinių statinių.

5.4. Tikrina ruošiamų tvirtinimui parduodamų ar išnuomojamų valstybinių žemės sklypų duomenis, kad žemės sklypų planuose būtų pažymėti geodezinio pagrindo punktai bei nustatytos jų apsaugos zonos.

5.5. Pagal skyriaus kompetenciją organizuoja žemės paėmimo visuomenės poreikiams projektų rengimą.

5.6. Organizuoja žemės sklypų su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje rengimą bei kadastro duomenų tikslinimą Lietuvos Respublikos nekilnojamojo turto kadastro nuostatų nustatyta tvarka.

5.7. Dalyvauja žemės sklypų ribų paženklinimo procedūrose.

5.8. Pagal kompetenciją dalyvauja Savivaldybės, kitų valstybės ir savivaldybių institucijų sudaromose komisijose ar darbo grupėse, taip pat Savivaldybės administracijos tvirtinamų projektų valdymo darbo grupių veikloje.

5.9. Pagal kompetenciją nagrinėja ir dalyvauja nagrinėjant rašytinius piliečių, kitų asmenų, įstaigų ir institucijų pateiktus prašymus, paklausimus, pareiškimus ir skundus, teikia konsultacijas.

5.10. Pagal kompetenciją teikia pasiūlymus, rengia medžiagą dėl svarstomų klausimų Savivaldybės, kitų valstybės ir savivaldybių institucijų sudaromose komisijose ar darbo grupėse

5.11.Atlieka skyriaus specialistų funkcijas jų atostogų, ligos metu bei kitais atvejais.

5.12. Pagal kompetenciją vykdo kitus nenuolatinio pobūdžio skyriaus vedėjo pavedimus.

**VI SKYRIUS**

**ŠIAS PAREIGAS EINANČIO VALSTYBĖS TARNAUTOJO PAVALDUMAS**

6. Šias pareigas einantis valstybės tarnautojas tiesiogiai pavaldus Architektūros ir urbanistikos skyriaus vedėjui.

Susipažinau

(Parašas)

(Vardas ir pavardė)

(Data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_